
Biroul Permanent

al

Camerei  Deputaţilor

Vă înaintăm, alăturat, raportul comun asupra propunerii legislative privind stimularea înfiinţării de creşe şi grădiniţe private, trimisă Comisiei buget, finanţe şi bănci şi Comisiei pentru  administraţie publică, amenajarea teritoriului şi echilibru  pentru examinare pe fond, cu adresa Biroului Permanent nr.Pl.x 250 din 9 mai 2011.
	                            PREŞEDINTE,                                  PREŞEDINTE,

                   Maria Eugenia BARNA                           Sulfina BARBU

RAPORT  COMUN
asupra propunerii legislative privind stimularea înfiinţării de creşe şi grădiniţe private

Cu adresa nr.Pl.x. 250 din  9 mai 2011, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci şi Comisia pentru  administraţie publică, amenajarea teritoriului şi echilibru ecologic cu  propunerea legislativă privind stimularea înfiinţării de creşe şi grădiniţe private.
Conform dispoziţiilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr.1556 din 15.12.2010.

Senatul a respins propunerea legislativă în şedinţa din 4 mai 2011.

Guvernul nu susţine adoptarea propunerii legislative (174/16.03.2011).

Comisia pentru învăţământ, ştiinţă, tineret şi sport a avizat negativ propunerea legislativă, conform avizului nr.29/116 din 17 mai 2011.

În raport de obiectul şi conţinutul său, propunerea legislativă  face parte din categoria legilor ordinare.

Propunerea legislativă supusă dezbaterii are ca obiect de reglementare stimularea înfiinţării de creşe şi grădiniţe private. În acest sens, proiectul stabileşte o serie de facilităţi de natură fiscală, în vederea încurajării şi susţinerii iniţiativelor private cu privire la înfiinţarea de creşe şi grădiniţe. Astfel, aceste facilităţi constau în scutirea de la plata impozitului pe profit, valoarea scutirii urmând a fi egală cu impozitul pe profit aferent investiţiei efectuate, cotă redusă de TVA de 5% pentru toate lucrările de construcţii, modernizare şi extindere efectuate ca şi pentru dotările necesare înfiinţării şi funcţionării creşelor şi grădiniţelor, precum şi scutirea de la plata impozitelor locale pe clădirile şi terenurile cu destinaţia creşă/grădiniţă pe tot timpul funcţionării acestora.

În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci au examinat propunerea legislativă sus menţionată, în şedinţe separate.
 Membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă sus menţionată, în şedinţa din 24 mai 2011. 

Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 28 deputaţi. 

La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, doamna Elena Tudor – director general în cadrul Ministerului Muncii, Familiei şi Protecţiei Sociale.

Membrii Comisiei buget, finanţe şi bănci au examinat propunerea de mai sus, în şedinţa din 01 iunie 2011.
La lucrările comisiei şi-au înregistrat prezenţa un număr de 30 deputaţi din totalul de 33 membri ai comisiei.

La dezbateri au participat, în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, doamna Daniela Tănase, şef serviciu, doamna Loredana Butean, consilier superior şi domnul George Marinescu, şef serviciu din cadrul Ministerului Finanţelor Publice.
În urma examinării intervenţiei legislative şi a opiniilor exprimate de către membrii Comisiei pentru buget, finanţe şi bănci şi ai Comisiei pentru administraţie publică, amenajarea teritoriului şi echilibru ecologic, s-a hotărât, cu majoritate de voturi exprimate în ambele comisii, respingerea propunerii legislative privind stimularea înfiinţării de creşe şi grădiniţe private din următoarele motive:
· Menţionăm că, în prezent, există cadrul legal care reglementează măsurile cuprinse în propunerea legislativă, respectiv:
- Legea nr.263/2007 privind înfiinţarea, organizarea şi funcţionarea creşelor, cu modificările şi completările ulterioare, prin care s-a reglementat modul de înfiinţare, organizare, funcţionare şi finanţare al creşelor atât din sistemul public, cât şi din sistemul privat;
- Legea învăţământului nr.84/1995, cu modificările şi completările ulterioare, republicată;

- Legea educaţiei naţionale nr.1/2011.
· În ceea ce priveşte prevederile propunerii legislative referitoare la cota redusă de TVA, precizăm, că acestea trebuie stabilite cu respectarea principiilor Directivei 2006/112/CE privind sistemul comun al TVA, cu modificările şi completările ulterioare. Menţionăm că România aplică o cotă redusă de TVA de 9 % pentru mai multe categorii de bunuri şi servicii prevăzute la art.140 alin.(2) din Codul fiscal, precum şi o cotă redusă de TVA de 5% pentru livrările de locuinţe ca parte a politicii sociale.
· Potrivit prevederilor art.13 din Legea responsabilităţii fiscale nr.69/2010, ţinând seama de faptul că actul normativ atrage micşorarea veniturilor bugetare, iniţiatorii trebuie să elaboreze şi să prezinte fişă financiară  a acestei propuneri şi să respecte totodată prevederile art.15 alin.(1) din Legea nr.500/2002 privind finanţele publice, cu modificările ulterioare, care  prevede că “În cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor.”

	PREŞEDINTE,

Maria Eugenia BARNA
	PREŞEDINTE,

Sulfina BARBU


                       SECRETAR,                                                 SECRETAR,

                      Nicolae BUD                                             Gheorghe CIOCAN
Şef serviciu,                                                            
Consilier parlamentar  Gica Roşu                                                             Consilier, Sofia Chelaru
 Consilier,  Luminiţa Ghiorghiu

                                                               [image: image1.png]



1
3

